QH จัดเต็มอัดแคมเปญรับมาตรการรัฐดันกำลังซื้ออสังหาฯปลายปี
QH จัดเต็มอัดแคมเปญรับมาตรการรัฐดันกำลังซื้ออสังหาฯปลายปี
1 ธ.ค. 2558

นายชัชชาติ สิทธิพันธุ์ ประธานเจ้าหน้าที่บริหารและกรรมการผู้จัดการ บริษัท ควอลิตี้เฮ้าส์ จำกัด (มหาชน) หรือ QH เปิดเผยว่า เนื่องจากมาตรการกระตุ้นเศรษฐกิจภาคอสังหาริมทรัพย์ กรณีการลดค่าธรรมเนียมจดทะเบียนการโอนและจดจำนอง ซึ่งมีผลบังคับใช้แล้วเมื่อวันที่ 29 ตุลาคมที่ผ่านมา รวมทั้งมาตรการด้านสินเชื่อและลดหย่อนภาษีสำหรับสินค้าต่ำกว่า 3 ล้านบาท เชื่อว่าจะช่วยให้บรรยากาศการซื้ออสังหาฯในช่วง 2 เดือนสุดท้ายของปี 2558 กลับมาคึกคัก และผู้ซื้อทุกกลุ่มได้รับประโยชน์จากมาตรการ จึงเป็นนาทีทองของตลาดอสังหาฯในช่วงนี้
ดังนั้น บริษัทจึงจัดแคมเปญ “สุข 2 ต่อ” มอบส่วนลดและของแถมสุดพิเศษมากมาย อาทิ ส่วนลดเงินสด บัตรกำนัลเฟอร์นิเจอร์ ฯลฯ จาก 53 โครงการที่อยู่อาศัย ของควอลิตี้เฮ้าส์และบริษัทในเครือ โดยโครงการดังกล่าวจัดขึ้นเพื่อรองรับโอกาสดังกล่าว และมอบสิทธิประโยชน์ให้กับลูกค้าเพิ่มอีกขั้น
 